Engelsman Archer verloor WB-medalje | Netwerk24
Jofra Archer, Engeland se boulheld in die 2019 Wêreldbeker (WB)-toernooi, het sy WB-wennersmedalje verloor.
Jofra Archer ná die eindstryd van die WB-toernooi. Hy het sy wennersmedalje verloor! Foto: Getty Images
Archer (25), wat die superboulbeurt in die eindstryd teen Nieu-Seeland geboul het, het op BBC Radio 5 Live gesê die medalje is steeds soek nadat dit weggeraak het terwyl hy onlangs getrek het.
"Dit het aan 'n portret gehang wat iemand vir my gestuur het. Ek het van woonstel geskuif en die portret is aan die nuwe muur, maar daar is geen medalje nie. Ek het die huis omgekeer vir omtrent 'n week lank, maar ek kon dit nie kry nie," sê Archer volgens The Guardian.
"Ek weet dit behoort in die huis te wees, so ek sal my oë daarvoor oophou, maar ek het mal geraak deur daarvoor te soek."
Archer het baie van sy tyd tydens Engeland se koronavirus-inperking daaraan bestee om vir die medalje te soek.